Diari Oficial de la Generalitat Valenciana


Sumari del DOGV 2911, del 17-01-1997 (1997/810545)

ORDRE de 27 de desembre de 1996, del conseller de la Presidència, per la qual es convoquen quatre beques per a la realització de pràctiques professionals al Gabinet de Planificació, Estudis i Avaluació de la Conselleria de Presidència.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2911

Data del DOGV
:   17-01-1997

Secció del DOGV
:   ALTRES DISPOSICIONS

Número del document
:   1997/810545


Data del document
:   27-12-1996

Organisme emissor
:   Conselleria de Presidència

Tipus de document
:   Ordre

ORDRE de 27 de desembre de 1996, del conseller de la Presidència, per la qual es convoquen quatre beques per a la realització de pràctiques professionals al Gabinet de Planificació, Estudis i Avaluació de la Conselleria de Presidència.
  
La Conselleria de Presidència, en el marc de la política dirigida a la millora i l'especialització de joves llicenciats en les àrees de treball d'estadística i documentació, convoca la concessió de beques perquè aquests puguen accedir a la realització de pràctiques professionals,
  
L'actuació anterior es recull en els objectius i activitats del Programa 112.30 "Realització de pràctiques professionals en matèria d'estadística i documentació", i com que hi ha consignació pressupostària suficient en el projecte de pressupostos de la Generalitat Valenciana per a l'exercici de 1997, la resolució de la convocatòria queda condicionada a l'aprovació d'aquest.
  
Per tot això, fent ús de les facultats que confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
  
ORDENE
  
  
Primer
  
Convocar concurs públic per a la concessió de quatre beques per a la realització de pràctiques professionals al Gabinet de Planificació, Estudis i Avaluació i aprovar les bases per les quals es regirà aquesta convocatòria, incloses com a annex I d'aquesta ordre.
  
  
Segon
  
La dotació econòmica de les beques es finançarà a càrrec del capítol IV, línia 401/00630, aplicació pressupostària 1488.541.30 del programa 112.30, per un import total màxim de 4.320.000 (quatre milions tres-centes vint mil) pessetes.
  
  
DISPOSICIONS FINALS
  
  
Primera
  
S'autoritza el director del Gabinet de Planificació, Estudis i Avaluació perquè, en l'àmbit de les seues competències, adopte las mesures necessàries per al desenvolupament i l'aplicació d'aquesta ordre.
  
  
Segona
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
  
Tercera
  
Contra aquesta ordre, que posa fi a la via administrativa, es podrà interposar un recurs contenciós administratiu, d'acord amb allò previst en l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos a comptar des del dia de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, i comunicar-ho prèviament a la Conselleria de Presidència, d'acord amb allò establert en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 27 de desembre de 1996.- El conseller de Presidència: José Joaquín Ripoll Serrano.
  
  
ANNEX I
  
  
Bases
  
  
Primera. Objecte
  
Les beques tenen per objecte la formació complementària, la millora i l'especialització professional de joves llicenciats en les àrees de treball de documentació i estadística.
  
  
Segona. Nombre i classes de beques
  
Les beques seran un total de quatre, distribuïdes en les classes següents:
  
Classe A. Adreçades a titulats superiors, amb cursos d'especialització en biblioteconomia i documentació, o diplomats en biblioteconomia i documentació. Realitzaran les pràctiques a la Unitat Operativa de Documentació del Gabinet de Planificació, Estudis i Avaluació, i col·laboraran en l'anàlisi de notícies de premsa i de la resta de documents necessaris per completar la base de dades del Gabinet.
  
Classe B. Adreçades a llicenciats en matemàtiques, especialitat d'estadística i investigació operativa. Realitzaran les pràctiques a la Unitat Operativa d'Anàlisi del Gabinet de Planificació, Estudis i Avaluació, i col·laboraran en les finalitats d'aquesta unitat: anàlisi de dades i desenvolupament de models matemàtics predictius.
  
  
Tercera. Dotació, duració i pagament de les beques
  
Cadascuna de les 4 beques de pràctiques està dotada, amb 90.000,- pessetes brutes mensuals, per un import total de les beques de 4.320.000.,- (quatre milions tres-centes vint mil) pessetes.
  
Es finançaran a càrrec dels pressupostos de la Generalitat Valenciana per a 1997. Aquesta convocatòria i la possibilitat de concessió de les beques es condicionen a la previsió del crèdit adequat i suficient en els esmentats pressupostos.
  
L'import de les beques es pagarà mensualment, amb el certificat previ del director del Gabinet de Planificació, Estudis i Avaluació o del cap de la Unitat en què els becaris facen les pràctiques.
  
  
El període de gaudiment de les beques serà de 12 mesos, i acabarà el 31 de desembre de 1997. No obstant això, l'esmentat període podrà prorrogar-se a l'exercici de 1998, amb les següents condicions:
  
- El període de gaudiment de les beques, inclòs el període de pròrroga, no podrà excedir de 12 mesos.
  
- El període de pròrroga acabarà amb la incorporació dels becaris corresponents a la convocatòria de 1998.
  
- Que hi haja consignació pressupostària en l'exercici de 1998.
  
  
Es finançaran a càrrec dels pressupostos de la Generalitat Valenciana per a l'exercici de 1997, codi de la línia 401/00833, aplicació pressupostària 7464.320.30 del programa 112.30
  
Aquesta convocatòria i la concessió de les beques es condicionen a la previsió del crèdit adequat i suficient en els pressupostos esmentats.
  
  
Quarta. Titulació exigida
  
Els aspirants hauran d'estar en possessió de la titulació que a continuació s'indica, segons la classe de beca que sol·liciten.
  
Classe A: titulació superior amb cursos d'especialització en biblioteconomia i documentació, o diplomats en biblioteconomia i documentació.
  
Classe B: llicenciats en matemàtiques, especialitat d'estadística i investigació operativa.
  
  
Cinquena. Condicions generals i mèrits preferents
  
Classe A
  
- Cursos de documentació especialment dirigits a sistemes automatitzats de gestió documental.
  
- Idiomes comunitaris: anglés o francés.
  
Classe B
  
Coneixement de programari estadístic.
  
- Coneixement d'anglés.
  
Els mèrits adduïts tindran la següent valoració:
  
Beques Classe "A"
  
Expedient acadèmic: fins a 2 punts.
  
Formació extraacadèmica en biblioteconomia i documentació: fins a 5 punts.
  
Idiomes comunitaris i valencià: fins a 1 punt.
  
Experiència: fins a 2 punts.
  
Beques classe "B"
  
Expedient acadèmic: fins a 3 punts.
  
Formació extra-acadèmica: fins a 3 punts.
  
Idiomes comunitaris i valencià: fins a 1 punt.
  
Experiència: fins a 3 punts.
  
Seran excloses les sol·licituds dels aspirants que ja tinguen una relació laboral remunerada.
  
Els mèrits adduïts hauran de ser acreditats, mitjançant compulsa, en el moment de la presentació de les sol·licituds.
  
  
Sisena. Formalització de sol·licituds
  
Els impresos de sol·licitud estaran a disposició de les persones interessades al Registre General de la Presidència de la Generalitat Valenciana (Palau de Castellfort, c/ dels Juristes, 16-18). Els candidats hauran de presentar-lo en aquest Registre General o tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i complimentar, juntament amb la fotocòpia compulsada del DNI, la següent documentació:
  
1) Currículum, on es faran constar les dades personals, la data i el lloc de naixement, l'adreça actual, el telèfon i una fotografia de format carnet de la persona sol·licitant.
  
2) Expedient acadèmic
  
3) Declaració jurada de no tenir cap relació laboral i d'estar al corrent de les seues obligacions fiscals.
  
4) Qualsevol altre document que acredite la possessió de títol o mèrits, docents, investigadors o professionals que desitgen al·legar.
  
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptadors a partir de l'endemà al de la publicació d'aquesta convocatòria en el Diari Oficial de la Generalitat Valenciana.
  
Vuitena. Selecció
  
Per a l'examen de les sol·licituds de beques es constituirà una comissió avaluadora que estarà formada:
  
- Pel director del Gabinet de Planificació, Estudis i Avaluació.
  
  
- Dos tècnics del Gabinet corresponents a cadascuna de les dues àrees de treball a què es destinen els becaris.
  
- El secretari general administratiu de la Conselleria de la Presidència, o persona en qui delegue, que actuarà com a secretari de la comissió avaluadora.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar tots aquells aspirants que considere necessari per comprovar, mitjançant entrevista, aquelles qüestions o mèrits adduïts que considere d'interès.
  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva, en cas de produir-se alguna renúncia o abandonament.
  
La Conselleria de la Presidència es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.
  
  
Novena. Concessió
  
Les beques seran adjudicades per resolució del conseller de Presidència a la vista de la proposta de la comissió avaluadora, en el termini màxim d'un mes a partir del dia següent al de l'acabament de presentació de sol·licituds, si no es resol l'adjudicació dins del termini establert anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
  
Deu. Drets, obligacions, tutoria i incidències dels becaris
  
Les beques són incompatibles amb el gaudiment de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
El Gabinet de Planificació, Estudis i Avaluació ordenarà les activitats i establirà la dedicació i els torns dels becaris segons els criteris dels seus serveis i mitjans, i amb una dedicació total de 35 hores setmanals.
  
Finalitzat el gaudiment de la beca, i previ informe d'assistència, aprofitament i aptitud del cap del Servei, s'estendrà el certificat corresponent.
  
El conseller de Presidència resoldrà les incidències que es produïsquen durant el període de gaudiment de les beques a proposta del director del Gabinet de Planificació, Estudis i Avaluació, i podrà deixar-les sense efecte, prèvia audiència a la persona interessada, en els següents casos:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en aquesta convocatòria.
  
Davant les incidències, renúncies, abandonaments o incompliments que deixen vacant una beca, es procedirà a cobrir-la segons l'ordre establert en la borsa de reserva que resulte del procés de selecció.
  
  
  
ANNEX II
  
  
...., amb domicili a......, carrer......, núm......, amb DNI núm....., expedit a..., amb data...., en el meu nom,
  
Expose que:
  
Conec la resolució publicada en el DOGV núm....., de data...., per la qual la Conselleria de la Presidència convoca 4 beques per fer pràctiques professionals al Gabinet de Planificació, Estudis i Avaluació, i també les condicions establertes en les bases, i que em compromet a acceptar-les i a assistir i participar plenament en els programes de treball que siguen establerts, en cas de ser adjudicatari, i declare que totes les dades acadèmiques i professionals assenyalades en el qüestionari són certes.
  
Lloc, data i firma
  
  
Gabinet de Planificació, Estudis i Avaluació
  
  
Qüestionari-currículum vitae
  
Sol·licitud de beca
  
Classe......
  
Nom.....
  
Cognoms....
  
Localitat....
  
Adreça....
  
Codi postal
  
Telèfon(s)...
  
Data de naixement...
  
DNI....
  
Titulació oficial
  
Centre docent i data d'expedició:
  
Altres mèrits i/o experiència professional (expedient acadèmic, cursets, etc.):
  
Altres titulacions:
  
Centre docent i data d'expedició:
  
Cursos d'especialització relacionats amb la beca sol·licitada:
  
Acreditació del coneixement d'idiomes:
  
Títol:
  
Centre i data d'expedició: